alexandrainst/scandi-wiki huggingface dataset:
Midtre Hålogaland politidistrikt

Midtre Hålogaland politidistrikt var et politidistrikt i den norske Politi- og lensmannsetaten. Politidistriktet dekket nordre del av Nordland og den sørlige delen av Troms fylke. Distriktets hovedkontor lå i Harstad.

Politidistriktet ble opprettet 1. januar 2002 ved en sammenslåing av Senja politidistrikt, Narvik politidistrikt og Lofoten og Vesterålen politidistrikt. Den 1. januar 2016 ble politidistriktet delt etter fylkesgrensen, slik at de syv nordligste kommunene inngikk i det nye Troms politidistrikt, mens de øvrige 15 inngikk i det nye Nordland politidistrikt.  Dette som en følge av regjeringen Erna Solbergs nærpolitireform, som blant annet reduserte antall politidistrikter i Norge fra 27 til 12.

Referanser

Tidligere politidistrikter i Norge
Ofoten
Lofoten
Vesterålen
Narvik
Troms' historie
Etableringer i 2002
Opphør i 2016
2002 i Norge
2016 i Norge
Myndigheter i Troms
Fransiskanerklosteret i Łódź

Fransiskanerklosteret i Łódź (polsk Klasztor oo. Franciszkanów) ligger i den berømte Łagiewniki-skogen. 

Klosteret ble reist den 18. mars 1681 etter flerårig initiativ av Żeleski-familien. Den 29. august 1683 ble den nybygde St. Anton kirke og det tilhørende treklosteret innviet av Jan III Sobieskis sekretær, biskop Piotr Paweł Mieszkowski.

I 1701 begynte presten Adrian Pędzikowski ombyggingen av trekirken til murkirke. Takket være økonomisk støtte fra en rekke fundatorer og virksomheten til eksorsisten Rafał Chyliński ble kirken ferdigbygd. 

Den 16. mai 1726 ble St. Anton kirke innviet av primas Teodor Potocki. Det gamle treklosteret ble erstattet med et kloster i mur som ble ferdigbygd i 1746. Etter januaroppstanden ble klosteret lukket. Bygningen huset blant annet en skole for fattige, og fransiskanerne fikk klosteret tilbake først etter 54 år. 

Under den tyske okkupasjonen av Polen under andre verdenskrig var klosteret sete for en tysk skole og et bilverksted. I 1941 rev tyskerne ned de nærliggende kapellene viet til St. Valentin og jomfru Maria, samt Rafał Chylińskis hus. I 1943 rev de ned det største kapellet i Łagiewniki viet til Herrens forklarelse. Mot slutten av krigen ble kirken og klosteret profanert.

Etter andre verdenskrig kom fransiskanerne tilbake til Łagiewniki. Fra 1978 virker Fransiskanernes høyere åndsseminar ved siden av klosteret.

Kirker i Łódź
Katolske klostre
Klostre i Polen
Lilleskagen

Lilleskagen er et friområde med badestrand på Hvasser i Færder kommune i Vestfold. Området ligger på øyas østside ut mot Oslofjorden. Stranda består både av svaberg og sandstrender, og er godt tilrettelagt med hensyn til adkomst, med stor parkeringsplass og toaletter (utedo). Fem min å gå til stranda fra parkeringsplassen.

Eksterne lenker
 Lilleskagen Oslofjordens friluftsråd
 Oslofjorden.com om badeplassen Lilleskagen

Hvassers geografi
Friluftsliv i Vestfold og Telemark
Strender i Norge
Badeplasser i Vestfold og Telemark
Landformer i Færder
Grip Dagen

Grip Dagen er et nonprofit gatemagasin for Asker og Bærum. Selgerne kjøper magasinene, og selger dem videre på gaten til dobbel pris. Mellomlegget beholder selgeren som lønn. Et eventuelt driftsoverskudd vil også komme selgerne til gode.

Daglig leder er Kari Myrvold, mens Julian Iversen er redaktør.

Norske tidsskrifter
Bad Salzuflen

Bad Salzuflen er en by i Tyskland i delstaten Nordrhein-Westfalen med rundt 55 000 innbyggere. Byen ligger i kreisen Lippe ved elven Werre.

Byen er kjent for saltvannet og de varme kildene som ligger her, og er en gammel by med mange historiske bygninger.

Referanser

Eksterne lenker 
 

Byer i Nordrhein-Westfalen
Kursteder
Tertnes videregående skole

Tertnes videregående skole (tidligere Åsane gymnas) er en fylkeskommunal videregående skole i Åsane bydel i Bergen. Skolen var ved opprettelsen lokalisert på Eidsvåg skole og fikk sin nåværende skolebygning i 1972, tegnet av arkitekt Sigmund Myking. I 2007 ble skolen utvidet fra 3400 til 5500 kvadratmeter. I 2018 ble arealet rehabilitert og utvidet til 12 000 kvadratmeter - inkludert ny idrettshall, bibliotek og kantine, og fikk overført elevene fra tidligere U. Pihl videregående skole som ble lagt ned. Skolen har nå 90 ansatte og 735 elever. Skolen er fylkets toppidrettsgymnas for sommeridretter i samarbeid med Olympiatoppen vest. Vinteridrettene er lagt til Voss gymnas på Voss.

Utdanningstilbud
Vedtatt utdanningstilbud for skoleåret 2021-2022:

Studieretningen Design og håndverk ble lagt ned høsten 2013, Studiespesialisering med formgivingsfag høsten 2017.

Studieretningene Idrettsfag og Service og samferdsel legges ned høsten 2020.

Referanser

Eksterne lenker
 Skolens nettside
 Bergen byleksikon på nett, om Tertnes videregående skole

Videregående skoler i Vestland
Åsane
Utdanningsinstitusjoner etablert i 1964
Organisasjonen mot politisk overvåking

Organisasjonen mot politisk overvåking er en organisasjon som ble opprettet i kjølvannet av Lund-rapporten og andre avsløringer om politisk overvåking i Norge. Organisasjonen ble stiftet i 2001 av personer som selv hadde vært utsatt for politisk overvåking, og den har som formål å forhindre politisk overvåking i fremtiden og å sikre rettighetene til dem som er blitt overvåket. Leder siden 2008 er advokat Geir Hovland. Tidligere ledere er Kjell Bygstad, Åge Fjeld,  Erling Folkvord og Kjell Horn.

Eksterne lenker
 Organisasjonen mot politisk overvåking

Norske politiske organisasjoner
Norsk etterretning
Etableringer i 2001
Grottebadet

Grottebadet er et badeland (svømmehall) i Harstad i Troms. Hallen er sprengt inn i fjellet i Harstad sentrum, og har blant annet 25 meters konkurransebasseng, lekeland og varmtvannsbasseng. Byggearbeidene startet i 1999 og Grottebadet ble åpnet i juni 2003. Da Grottebadet åpnet, ble den gamle svømmehallen i Kanebogen stengt. Byggekostnaden for Grottebadet var ca. 130 millioner kroner.

Grottebadet slet med dårlig økonomi i starten. Avisa Harstad Tidende meldte både i 2006 og 2007 om stort, negativt driftsresultat for Grottebadet. Etter åpningen av Lofast har besøkstallene økt. I 2009 var Grottebadet Nord-Norges nest mest besøkte opplevelsesattraksjon – kun slått av Nordkapp – med 198 065 besøkende. I 2010 snudde den økonomiske trenden  og i 2014 var Grottebadet blant gasellebedrifter i Troms fylke 

Grottebadet AS eies 100% av Harstad kommune. Bedriften ansetter ca. 30 personer. Grottebadet har tett samarbeid med Actic treningssenter. I bygget befinner seg også Capelli frisør .

Referanser

Eksterne lenker
 Grottebadets nettside

Svømmehaller i Norge
Idrettsanlegg i Troms og Finnmark‎
Severdigheter i Troms og Finnmark
Byggverk i Harstad
Moelven Industrier

Moelven Industrier ASA er et skandinavisk industrikonsern som eies av Glommen Mjøsen Skog SA (78,84 %), Viken Skog SA (20,80 %) og Allskog SA (0,08 %). De resterende 0,28 % eies i hovedsak av privatpersoner. Selskapet ble etablert i 1899 under navnet Moelven Brug AS. I 1987 ble selskapet omorganisert og Moelven Brug ble morselskap i et større konsern, Moelven Industrier AS.

Konsernet produserer og leverer bærekraftige produkter og tjenester til byggebransjen. Det inkluderer interiørprodukter, trelast til industri, limtre, byggmoduler, fleksible kontorløsninger, flis og bioenergi.  

Moelven består av 33 produksjonsselskaper fordelt på 41 produksjonssteder i Norge og Sverige. Moelven har også et større antall kontorer for marked, salg, service og montering.

Moelvens produkter og tjenester selges til kunder innenfor tre hovedsegmenter: foredlingsindustri, handel og byggevirksomhet. Moelven er derfor organisert etter disse kundegruppene, og ikke etter prosessene:

 Divisjon Timber, som produserer skurlast, samt foredlede industrikomponenter.
 Divisjon Wood, som utvikler og produserer et stort utvalg trebaserte bygg- og interiørprodukter med høy foredlingsgrad.
 Divisjon Byggsystemer, som består av virksomhetsområdene limtre, byggmoduler og systeminnredning.

Konsernet har ca. 3200 medarbeidere og omsetter årlig for NOK 11 milliarder NOK

Eksterne lenker
 

Norske trevareprodusenter
Næringsliv i Innlandet
Næringsliv i Ringsaker
Markus Silbersteins fabrikk

Markus Silbersteins fabrikk (polsk Fabryka Markusa Silbersteina) ligger ved Piotrkowska-gaten 248/250 i Łódź.

Fabrikken ble bygd i 1896 etter tegninger av Adolf Zeligson. Den knytter tydelig an til fortifikasjonsarkitektur, og er i dag et av de mest interessante eksempler på 1800-tallets industriarkitektur i Łódź.

Etter andre verdenskrig ble fabrikken nasjonalisert. I dag huser den handelssenteret «Piotrkowska 250».

Silberstein
Márkomeannu

Márkomeannu er en samisk kultur- og musikkfestival som arrangeres i grenseområdet mellom Tjeldsund kommune i Troms og Finnmark og Evenes kommune i Nordland i slutten av juli hvert år. Festivalen har en klar samisk profil og ønsker å fremme markasamisk kultur samtidig som den ønsker å være en kulturaktør for hele Sápmi. Festivalen ble arrangert for tolvte gang i 2011. Til og med 2006 ble festivalen arrangert av ungdomsforeningen Stuornjárgga Sámenuorak, men fra og med 2007 ble den organisert av en egen festivalforening, Márkomeannu Searvi. Festivalen ble de to første årene arrangert på dyrskueplassen nært Evenes flyplass, men har siden 2002 blitt arrangert på Gállogieddi samiske friluftsmuseum.

Márkomeannu består av blant annet konserter, utstillinger, seminarer og teater. Festivalen hadde 2200 besøkende i 2011. Det er en egen barnefestival kalt Mánáidmeannu og en ungdomsfestival kalt Nuoráidmeannu.

Festivalen fikk Troms fylkeskommunes kulturpris i 2017.

Referanser

Eksterne lenker 
 
 Márkomeannu på Facebook 
 Festivalleders blogg

Festivaler i Troms og Finnmark
Festivaler i Nordland
Kultur i Tjeldsund
Kultur i Evenes
Etableringer i 1999
Samisk kultur
Thermotogae

Thermotoga elfii
 Thermotoga hypogea
 Thermotoga lettingae
 Thermotoga maritima
 Thermotoga naphthophila
 Thermotoga neapolitana
 Thermotoga petrophila
 Thermotoga subterranea
 ''Thermotoga thermarum

Thermotoga er en termofil eller hypertermofil bakterie der cellen er innpakket i en ytre «toga» membran. De ble oppkalt etter mikrobiolog Karl Stetter. De metabolismer karbohydrater. Arten har forskjellig toleranse ovenfor salt og oksygen.

Eksterne lenker 
 

Bakterier
Hroar Hansen

Hroar Anton Hansen (født 24. april 1947 i Drammen, død 31. oktober 2015) var en norsk industrileder, redaktør og politiker (FrP).

Hansen var kjent for å ha vært eier av avisene Morgenbladet (1987–1993) og senere Søndag Søndag. Han var ansvarlig redaktør for Morgenbladet fra 1988 til 1993. Han var også videre kjent for diverse virksomheter og gründerskap på 1980– og 90-tallet hvor han blant annet opprettet Norsk LCD AS i 1981, Hansen vakuumrør samt Ask. På politisk hold var han organisatorisk nestleder for Fremskrittspartiet i perioden 1985 til 1991 og varaordfører i Drammen fra 1988 til 1991.

Referanser

Kilder 
 Aschehoug og Gyldendals Store norske leksikon – Kunnskapsforlaget, Oslo, 1995.
 

Lokalpolitikere i Drammen
FrP-politikere i Buskerud
Fremskrittspartiets ledelse
Norske industrigründere
Redaktører for Morgenbladet
Personer fra Drammen kommune
Boris Skossyreff

Boris Skossyreff (født 1896, død 1989) var en antatt russisk eventyrer som prøvde å få makt i Andorra i 1930-årene. Russiske kilder oppgir hans navn på kyrillisk som Борис Скосырев (Boris Skosyrev).

I desember 1933 oppnådde han andorransk statsborgerskap og litt etter presenterte han en plan for å reformere administrasjonen i landet, noe som inkluderte å opprette flere embeter som han stilte seg selv som kandidat til. Han kom snart opp i vanskeligheter og ble utvist rundt mai 1934. Den 12. juli utropte han, mens han oppholdt seg i Urgel, seg selv som Boris I, eneherskende prins av Andorra og «regent for Hans Majestet, Kongen av Frankrike», og erklærte krig mot biskopen av Urgel (den andre herskeren av Andorra). 20. juli ble han arrestert og tatt med til Barcelona og så, 23. juli, til Madrid, hvor han satt fengslet frem til han ble utvist i november.

De spanske myndighetene som holdt ham i varetekt la merke til at han hadde et nederlandsk pass som fortalte at han ble født 12. juni. Han sa selv at han var en hviterussisk innvandrer, født i Vilnius.

Referanser 

Skossyreff
Skossyreff
Personer fra Vilnius
Abarth 1000 GT Coupé

Abarth 1000 GT Coupé er en bilmodell bygget av den italienske bilprodusenten Abarth, og designet av Bertone. Modellen ble lansert i 1958, og var utstyrt med en 1,0-liters rekkemotor med doble overliggende kamaksler fra Alfa Romeo, som hadde en effekt på 90 hestekrefter. Til tross for beskjeden motoreffekt var bilen allikevel svært rask, takket være den lave vekten på bare 640 kilo.

Bilmodeller
Bilmodeller introdusert i 1958
Figgjeskjær tåkeklokke

Figgjeskjær tåkeklokke er et sjømerke som  tidligere stod på Langøytangen fyr før det ble flyttet til halvøyen Figgeskjær, som ligger rett ved innseilingen til Langesund når man kommer fra Stathelle. Tåkeklokka ble satt opp i 1911 og tatt ut av bruk i 1989. Tåkeklokken er eid av staten og området rundt den er fredet, men i privat eie.

Eksterne lenker
 Norsk Fyrhistorisk Forening: Figgjeskjær tåkeklokke
 Riksantikvaren om Figgjeskjær tåkeklokke
 

Fyr i Vestfold og Telemark
Samferdsel i Bamble
Kulturminner i Bamble
Fredete byggverk i Vestfold og Telemark
Byggverk i Bamble
Byggverk fullført i 1911
1911 i Norge
Artikler i sjøfart-prosjektet
Sturla Dyregrov

Sturla Dyregrov (født 22. desember 1973 i Bergen) er en norsk nyhetsreporter, anker og vaktsjef i TV 2 Nyhetene. Han er sønn av psykologen Atle Dyregrov.

Utdanning og tidlig arbeidserfaring 
Dyregrov er utdannet cand.mag. fra Universitetet i Bergen og har tatt grunnfag psykologi, grunnfag AdmOrg og grunnfag/mellomfag i medievitenskap. Utdanningen ble avsluttet i 1997, samtidig som Dyregrov begynte å jobbe i TV 2.  

Dyregrov startet sin journalistiske karriere allerede som 15-åring da han begynte å jobbe  i nærradioen i Bergen. Han jobbet som programleder, nyhetsoppleser og vaktsjef i Radio 1. Han var blant annet programleder for ungdomsprogrammet «Platekarusellen» på Radio 1, sammen med Tor Henning Knudsen. i 1997 ble Dyregrov ansatt i TV 2 som vaktsjef og nyhetsoppleser for RiksNytt som ble produsert av TV 2 for landets nærradioer. Dyregrpov jobbet med dette frem til 1999. Fra 1999 jobbet Dyregrov med Aktuelt på TVNorge, som også ble produsert av TV 2 til og med 2001. Siden 2001 har han jobbet som reporter, vaktsjef og programleder i TV 2 og TV 2 Nyhetskanalen. Fra høsten 2016 har han vært en av hovedprogramledere på TV 2 Nyhetene.

Profilerte nyhetssaker 
Dyregrov har dekket de fleste større ulykker til sjøs de siste 25 årene, blant annet «Sleipner»-forliset, «Rocknes»-ulykken, «Server»-forliset, Bourbon Dolphin-ulykken og KNM Helge Ingstad-ulykken Han har også dekket utallige hendelser på land som 22.juli-terroren, naturkatastrofer og kriminalsaker.

I TV 2 og TV 2 Nyhetskanalen har Dyregrov hovedsakelig arbeidet som nyhetsanker samt som reporter og live-reporter. Dyregrov har også laget programmet "Fregatten" om Helge Ingstad-ulykken (2019) og "På tur med Kronprinsen" (2020) der han snakket med Kronprins Haakon om fremtiden som Norges konge mens de to gikk Flyktningeruten fra Oslo til Svenskegrensen.

Våren 2022 ble Dyregrov tildelt Riksmålsforbundets TV-pris. – «Sturla Dyregrov har en svært språksikker formidlingsevne. Han bruker et korrekt moderat bokmål på en forbilledlig måte og med bergensk suffisanse til å forklare kompliserte forhold slik at alle kan forstå.»

Referanser 

TV 2-journalister
Personer fra Bergen kommune
Minoritet

Minoritet utgjøres av de som er i mindretall, og som utgjør mindre enn 50% av en populasjon eller forsamling. I sosiologi brukes begrepet ofte om en etnisk gruppe som ikke har flertall i et samfunn, da forstått som en språklig minoritet. Det kan også brukes om en religiøs gruppe som er i mindretall, og om folk med funksjonshemming sammenlignet med folk uten funksjonshemming.

Se også
 Majoritet

Sosiologi
Politikk
Demografi
Liste over Øst-Timors statsministre

Øst-Timors statsminister er landets regjeringssjef, mens Øst-Timors president er statsoverhode. Statsministeren er valg av det parti eller de partier som har flertall i nasjonalforsamlingen og blir formelt utpekt av presidenten.

Liste over Øst-Timors statsministere (2002-dd) 
Øst-Timors statsministere er som følger:

Referanser

Eksterne lenker
 Office of the Prime Minister
 About the Prime Minister

Øst-Timor
Øst-Timors statsministere
Lio kraftverk

Lio kraftverk er et vannkraftverk nord for Dalen, i Tokke kommune i Vestfold og Telemark fylke.

Kraftverket ble satt i drift i 1969, og utnytter et fall på  352 meter fra Byrtevatn til Dalen. Elven Mosåi er regulert og delvis tørrlagt som følge av reguleringen.

Kraftverket ble oppgradert i 2017. Effekten er økt med 3 MW og produksjon er økt med 18 GWh.

Det er installert en francisturbin på 43 MW. Normal årsproduksjon er på 243 GWh.

Magasinet Byrtevatn regulers mellom 446 og 427 moh og oppdemmet av en 20 meter høy steinfyllingsdam. Til Byrtevatn overføres det vann fra Byrte kraftverk.

Kraftverket eies og driftes av Statkraft.

Referanser

Kilder
 
 NVE vannkraftdatabase
 Statkraft
 Statkraft: Rehabilitering av Lio kraftverk

Vannkraftverk i Vestfold og Telemark
Statkraft
Kraftverk i Tokke
Vest-vassdraget
Kraftverk etablert i 1969
Byrte kraftverk

Byrte kraftverk er et vannkraftverk ved Byrtevatn  i Skiensvassdraget i Tokke kommune i Vestfold og Telemark fylke. Kraftverket ble satt i drift i 1969

Kraftverket har 25 MW installert effekt på en francisturbin og midlere årsproduksjon på 112 GWh.

Hovedmagasin for kraftverket er Botnedalsvatn som er oppdemmet og reguleres mellom 705 og 740 moh.

Til Botnedalsvatn overføres det vann fra Strandstøylsdalsvatnet.

Elven Frolandsåi er regulert som følge av oppdemmingen av Botnedalsvatn.

Kraftverket er eid av Statkraft.

Referanser

Kilder
 
 NVE vannkraftdatabase
 Statkraft

Kraftverk i Tokke
Vannkraftverk i Vestfold og Telemark
Statkraft
Vest-vassdraget
Kraftverk etablert i 1969
Hennadij Avdjejenko

Gennadij Valentinovitsj Avdejenko, ukrainsk Геннадій Валентинович Авдєєнко – Hennadij Valentynovytsj Avdjejenko (født 4. november 1963 i Odessa, Ukraina) er en tidligere friidrettsutøver.

Gennadij Avdejenko startet idrettskarrieren som tresteghopper, og i 1980, bare seksten år gammel, hoppet han 15,57 m. Etter hvert konsentrerte han seg om høydehopp, og hoppet i 1982 2,22 m. Han ble internasjonalt kjent i 1983, da han overraskende gikk til topps under VM i Helsingfors, bare 19 år gammel.

På grunn av østblokkstatenens boikott gikk Avdejenko glipp av OL 1984 i Los Angeles. Under VM 1987 i Roma stod han igjen på seierspallen, denne gang med sølvmedalje.

Karrierens høydepunkt kom så under OL 1988 i Seoul, der han vant gullmedaljen i høyde med et hopp på 2,38, foran amerikaneren Hollis Conway.

OL-medaljer 
 OL 1988  Seoul - gull i høydehopp

VM-medaljer 
 VM 1983  Helsingfors - gull i høydehopp
 VM 1987  Roma - sølv i høydehopp

Referanser

Eksterne lenker 
 

Ukrainske høydehoppere
Sovjetiske høydehoppere
Olympiske mestere for Sovjetunionen
Verdensmestere i friidrett for Sovjetunionen
VM-sølvmedaljevinnere i svømmesport for Sovjetunionen
Medaljevinnere under Sommer-OL 1988
Deltakere for Sovjetunionen under Sommer-OL 1988
Friidrettsutøvere under Sommer-OL 1988
Deltakere for Sovjetunionen under VM i friidrett 1983
Deltakere for Sovjetunionen under VM i friidrett 1987
Personer fra Odesa
Hogga kraftverk

Hogga kraftverk er et vannkraftverk ved Lunde i Skiensvassdraget i Nome kommune i Vestfold og Telemark fylke.

Kraftverket ble satt i drift i 1987  og utnytter et fall på  13 meter mellom Flåvatn og Nomevatn.  Hogga dam demmer opp de tre vannene Flåvatn, Kviteseidvatn og Bandak.  Etter at vannet har vært brukt i kraftverket føres det i en nesten 2 km lang tunnel til Lunde sentrum og utløp i «Straumen».

Ved dammen ligger også Hogga sluser i Telemarkkanalen.

Det er installert en rørturbin på 17 MW. Midlere årsproduksjon er på 84 GWh.

Eier er Statkraft

Referanser

Kilder
 
 NVE vannkraftdatabase
 Statkraft

Vannkraftverk i Vestfold og Telemark
Statkraft
Kraftverk i Nome
Vest-vassdraget
Kraftverk etablert i 1987
Ulefoss kraftverk

Ulefoss kraftverk er et vannkraftverk ved Ulefoss i Skiensvassdraget i Nome kommune i Vestfold og Telemark fylke.

Kraftverket ble satt i drift i 1963 og utnytter et fall på  11 meter i Eidselva.  Ulefoss dam demmer opp elven og vannet brukes i Ulefoss og Aall-Ulefoss kraftverk.

Ved dammen ligger også Ulefoss sluser i Telemarkkanalen.

Kraftverket erstattet et tidligere kraftverk og dam på stedet. Fallrettighetene ble oppkjøpt allerede i 1890.

Det er installert en kaplanturbin på 6,4 MW. Midlere årsproduksjon er på 40 GWh.

Referanser

Kilder
 
 NVE vannkraftdatabase
 Cappelen Holding AS

Småkraftverk i Vestfold og Telemark
Kraftverk i Nome
Vest-vassdraget
Kraftverk etablert i 1963
Cy Young

Cyrus Young (født 23. juli 1928 i Modesto, California, død 6. desember 2017 samme sted) var en amerikansk friidrettsutøver. Han var den første amerikanske utøveren som vant OL-gull i spydkast. I OL i 1952 i Helsingfors brøt Young og landsmannen William Miller det finske spydhegemoniet, da Toivo Hyytiäinen ble beste finne med bronse.

Fire år senere vant Young sitt eneste USA-mesterskap med resultatet 75,57. Han deltok også i OL i 1956 i Melbourne, og i kvalifiseringen satte han ny olympisk rekord med et kast på 74,76 meter. I finalen mislyktes han imidlertid, og endte på ellevte plass med 68,45 meter som beste resultat.

Referanser

Eksterne lenker 
 

Spydkastere fra USA
Olympiske mestere for USA
Olympiske mestere i spydkast
Medaljevinnere under Sommer-OL 1952
Deltakere for USA under Sommer-OL 1952
Friidrettsutøvere under Sommer-OL 1952
Deltakere for USA under Sommer-OL 1956
Friidrettsutøvere under Sommer-OL 1956
Aall-Ulefoss kraftverk

Aall-Ulefoss kraftverk er et vannkraftverk ved Ulefoss i Skiensvassdraget i Nome kommune i Vestfold og Telemark fylke.

Kraftverket utnytter et fall på  11 meter i Eidselva.  Ulefoss dam demmer opp elven og vannet brukes i Aall-Ulefoss og Ulefoss kraftverk.

Ved dammen ligger også Ulefoss sluser i Telemarkkanalen.

Kraftverket erstattet et tidligere kraftverk og dam på stedet. Fallrettighetene ble oppkjøpt allerede i 1890.

Det er installert fire dobbel-francisturbiner på tilsammen 5,5 MW. Midlere årsproduksjon er på 36 GWh.

De 3 eldste aggregatene på 760 kW hver er fra 30-tallet, installert på kraftverket i 1954/1955. Aggregat 4 er på 3,2 MW, installert 1960.

Eier var Aall-Ulefos Brug fram til 2012, da overtok Ringerikskraft AS.

Referanser

Kilder
 
 NVE vannkraftdatabase
 Ringeriks-Kraft
 Origo: Norske Kraftverk

Småkraftverk i Vestfold og Telemark
Kraftverk i Nome
Vest-vassdraget
Ringeriks-Kraft AS
Kraftverk etablert i 1963
Suvdøla kraftverk

Suvdøla kraftverk var et vannkraftverk ved Suvdøla i Drangedal kommune i Vestfold og Telemark fylke.

Kraftverket ble satt i drift i 1960, og nedlagt i 2019.

Reguleringsmagasiner for kraftverket er: Måvatnet med 5,5 m reguleringshøyde, Steinbutjørn 2,5 m, Kleppsvatn 12,5 m og Holmvatn-Breilivatn 3 m.

Det var installert en turbin på 4,6 MW.  Midlere årsproduksjon var 30 GWh.

I 2004 ble Suvdal kraftverk bygget, med midlere årsproduksjon på 10 GWh, som utnytter fallet i de eksisterende tappetunnelene.

Eier var Drangedal everk som er et kommunalt selskap eid av Drangedal kommune.

I 2019 ble kraftverket erstattet av Nye Suvdøla kraftverk lenger ned i vassdraget. Den gamle stasjonen skal rives.

Referanser

Kilder
 
 NVE vannkraftdatabase

Småkraftverk i Vestfold og Telemark
Kraftverk i Drangedal
Kragerøvassdraget
Kraftverk etablert i 1960
Tidligere kraftverk i Norge